rejauldu/bengali-wikipedia huggingface dataset:
আজিজা আলী একজন সিঙ্গাপুরি প্রাক্তন রন্ধনশিল্পী, খাদ্য পরামর্শক, ব্যবসায়ী, শিল্পী, জহুরি এবং লেখক। তিনি সিঙ্গাপুরের প্রথম মালয় রেস্তোরাঁ চালুর, পাশাপাশি জনসাধারণের জন্য উত্তম মালয় খাবার পরিবেশনের জন্য পরিচিত।    প্রাথমিক জীবন  আট ভাই-বোনের মধ্যে দ্বিতীয়, আজিজা বড় হয়েছেন সিঙ্গাপুরের রেডিন মাসে অবস্থিত কামপংয়ে। তার বাবা ছিলেন একজন ড্রাফটসম্যান, যিনি কলম্বো প্ল্যানের সদস্য ছিলেন। তার মা ছিলেন দক্ষ গৃহিণী, যিনি শৈশবেই আজিজাকে বাণিজ্য শিখিয়েছিলেন। তার বোন ফরিদাহ আলী চ্যাং একজন মনোবিজ্ঞানী। আজিজা সিএইচআইজে সেন্ট থেরেসার কনভেন্টে পড়াশোনা করেছেন। জিসিইর সাধারণ স্তরের পরীক্ষায় পরে, তিনি মালয় খাবার পরিবেশন করার জন্য আজিজার নামে একটি উত্তম ডাইনিং রেস্তোরাঁ প্রতিষ্ঠা করেন। এর আগে অবশ্য তিনি ত্রাণ শিক্ষক, কেরানি এবং দালাল হিসেবে স্বল্পকাল কাজ করেছেন। সেই সময় রেস্তোরাঁটি অপরিচিত ছিল। দ্য স্ট্রেটস টাইমস-এর প্রাক্তন খাদ্যবিষয়ক লেখক ভায়োলেট ওউনের মতে, আজিজা, "মালয় খাবারকে আন্তর্জাতিক স্তরে নিয়ে গেছে।"   কর্মজীবন  আজিজা'স সিঙ্গাপুরের সর্বাধিক পরিচিত মালয় রেস্তোরাঁ হিসাবে পরিচিত। এটি ছিল ৩৬ ইমারেল্ড হিল রোডে অবস্থিত। একটি গৃহসজ্জাহীন দোকানঘর, যেটি আজিজা ১৯৭৮ সালে $ ১৫০,০০০ সিঙ্গাপুরি ডলারে ক্রয় করেছিলেন। সিঙ্গাপুরের প্রথম মালয় রেস্তোঁরা হিসেবে আজিজা'স চালু করা হয় ১৯৭৯ সালে। রেস্তোঁরাটি ডায়োন ওয়ারউইক এবং জেমস ইনগ্রাম পাশাপাশি ব্যান্ড ইনার সার্কেল সহ অন্যদের পৃষ্ঠপোষকতা করার জন্য উল্লেখযোগ্য। তিনি প্রতিদিন রেস্তোরাঁ খোলার আগে কুরআন তেলাওয়াত করতেন, পাশাপাশি একজন ইমামকে নিয়মিত রেস্তোঁরাতে আশীর্বাদ করতে আমন্ত্রণ জানাতেন। রেস্তোরাঁটি মশলাদার গো-মাংসের রেন্ডেংয়ের জন্য বিখ্যাত, এটি ১৯৯৬ সালে সিঙ্গাপুর ট্যুরিজম বোর্ডের সেরা ডাইনিং এক্সপেরিয়েন্স পুরস্কার জিতেছে।  ১৯৯৯ সালের জুলাই মাসে তিনটি মোকদ্দমায় কর্তৃপক্ষ কর্তৃক তাকে তাড়িয়ে দেওয়ার পরে আজিজাকে আলবার্ট কোর্টে স্থানান্তরিত করা হয়, প্রথম দুটিতে আজিজা জিতলেও শেষ পর্যন্ত তৃতীয়টিতে হেরে যান। ব্যবসা সফল হওয়া সত্ত্বেও, ১৯৯৭ সালের এশীয় আর্থিক সঙ্কটের পরবর্তী বছর আজিজাকে তার রেস্তোরাঁ বন্ধ করতে হয়েছিল। এরপরে আজিজা শ টাওয়ারে একটি খাবার ক্যাটারিং স্টল নিয়েছিলেন; সেটিও এক বছরেরও কম সময়ে মধ্যে সেই ব্যবসাও গুটিয়ে নেন। তার বয়সের কারণে আজিজা আজিজা'স পুনরায় খোলার প্রস্তাব প্রত্যাখ্যান করেন। তিনি প্রায়শই মালয় খাবার প্রচারের জন্য টেলিভিশন অনুষ্ঠানে উপস্থিত হয়েছেন, এবং ২০০১ সালে প্রকাশিত আজিজা'স ক্রিয়েটিভ মালয় কুইসিন শিরোনামে একটি রান্নার বই লিখেন। একজন স্ব-শিক্ষিত শিল্পী, আজিজার শিল্পকর্মগুলির দাম কয়েক হাজার ডলার; তিনি দুটি একক শিল্প প্রদর্শনী করেছেন (২০০৮ এবং ২০১০) আজিজা গহনা ডিজাইনও করেন, যা পরে তার আমিরতি পরিচয়ে সেগুলো বিক্রি করেন। আজিজার ২০১৩ সালের স্মৃতিচারণ, সামবাল ডেইস, কাম্পং কুসিন শিরোনামে, যেটি মার্চ মাসে প্রকাশিত হয়েছিল। এটি প্রধানত তার শৈশব নিয়ে আলোচনা করা হয়েছে। তিনি সিঙ্গাপুরের নভেনায় বসবাস করছেন।  বই [Aziza's Creative Malay Cuisine], [Sambal Days, Kampong Cuisine],[My Heritage Kitchen: The Culinary Art of Aziza Ali]   তথ্যসূত্র    আরও পড়ুন            বিষয়শ্রেণী:জীবিত ব্যক্তি বিষয়শ্রেণী:মালয় বংশোদ্ভূত সিঙ্গাপুরী বিষয়শ্রেণী:সিঙ্গাপুরের ব্যক্তি বিষয়শ্রেণী:সিঙ্গাপুরের ডিজাইনার বিষয়শ্রেণী:সিঙ্গাপুরি রন্ধনশিল্পী বিষয়শ্রেণী:ব্যবসায় সিঙ্গাপুরের মহিলা
লেফটেন্যান্ট-কমান্ডার  জেরাল্ড ওয়েলিংটন উইলিয়ামস জেপি (১৯০৩-১৯৮৯)  একজন ব্রিটিশ রক্ষণশীল রাজনীতিবিদ ছিলেন। তিনি ১৯৪৫ সালের সাধারণ নির্বাচনে টনব্রিজের সংসদ সদস্য (এমপি) হিসাবে নির্বাচিত হন এবং পরবর্তী তিনটি নির্বাচনে পুনরায় নির্বাচিত হন। তিনি ১৯৫৬ সালে চিলটার্ন হানড্রেডসের স্টুয়ার্ড হিসাবে নিয়োগের মাধ্যমে তার আসন থেকে পদত্যাগ করেন। তিনি ১৯৫৭ সালে বিচারপতি অফ দ্য পিস হিসাবে দায়িত্ব পালন করেন এবং ১৯৬৮ সালে কেন্টের উচ্চ শেরিফ হন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৯-এ মৃত্যু বিষয়শ্রেণী:১৯০৩-এ জন্ম
thumb|১৭৬৫ সালে জ্যঁ বাপ্তিস্ত ব্যুরগঁন দে’আনভিল অঙ্কিত প্রাচীন মিশরের মানচিত্র। মিশরীয় পুরাতত্ত্ব-সংক্রান্ত মানচিত্রাঙ্কণের ক্ষেত্রে এই মানচিত্র ছিল একটি গুরুত্বপূর্ণ পদক্ষেপ। এই মানচিত্রটির মাধ্যমেই পাঠকেরা প্রাচীন ও আধুনিক স্থানগুলি অতীতের থেকে আরও স্পষ্টভাবে বুঝতে সক্ষম হয়েছিলেন। ১৮০৯-২৯ দেসক্রিপসন দে লে’ইজিপ্তে-এ ব্যবহৃত প্রাথমিক মানচিত্র ছিল এটি। মিশরতত্ত্ব বা মিশরীয় পুরাতত্ত্ব (ইংরেজি: Egyptology; ইংরেজি Egypt ও গ্রিক , -logia। ) হল প্রাচীন মিশরের ইতিহাস, ভাষা, সাহিত্য, ধর্ম, স্থাপত্য ও শিল্পকলা-সংক্রান্ত গবেষণা ও তত্ত্বানুসন্ধান। খ্রিস্টপূর্ব ৫ম সহস্রাব্দ থেকে শুরু করে খ্রিস্টীয় ৪র্থ শতাব্দীতে মিশরের দেশজ প্রথা ও রীতিনীতিগুলির অবসান পর্যন্ত মিশরীয় সংস্কৃতির পর্যালোচনাই মিশরতত্ত্বের প্রধান আলোচ্য বিষয়। মিশরতত্ত্ব নিয়ে যাঁরা গবেষণা করেন তাদের বলা হয় "মিশরতত্ত্ববিদ"। ইউরোপে, মূলত মহাদেশীয় ইউরোপে প্রাথমিকভাবে মিশরতত্ত্বকে একটি ভাষাতাত্ত্বিক বিষয় মনে করা হয়। যদিও উত্তর আমেরিকায় মিশরতত্ত্বকে প্রায়শই পুরাতত্ত্বের একটি শাখা হিসেবে গণ্য করা হয়। পাদটীকা ও তথ্যসূত্র  আরও পড়ুন  David, Rosalie. Religion and magic in ancient Egypt. Penguin Books, 2002.   Chaney, Edward. 'Egypt in England and America: The Cultural Memorials of Religion, Royalty and Revolution', in: Sites of Exchange: European Crossroads and Faultlines, eds. M. Ascari and A. Corrado (Rodopi, Amsterdam and New York,2006), 39–74.  Chaney, Edward. "Roma Britannica and the Cultural Memory of Egypt: Lord Arundel and the Obelisk of Domitian", in Roma Britannica: Art Patronage and Cultural Exchange in Eighteenth-Century Rome, eds. D. Marshall, K. Wolfe and S. Russell, British School at Rome, 2011, pp. 147–70.   Jacq, Christian. Magic and mystery in ancient Egypt. Souvenir Press, 1998.   Manley, Bill (ed.). The Seventy Great Mysteries of Ancient Egypt. Thames & Hudson.   Mertz, Barbara. Red Land, Black Land: Daily Life in Ancient Egypt. Dodd Mead, 1978.   Mertz, Barbara. Temples, Tombs and Hieroglyphs: A Popular History of Ancient Egypt. Bedrick, 1990.   Mysteries of Egypt. National Geographic Society, 1999.       বহিঃসংযোগ    Sections, all with content relevant to antiquity: Articles; Books, journals and external resources; Expeditions and fieldwork opportunities; and Professional organizations)  List shows Egyptology societies and Institutes                 বিষয়শ্রেণী:প্রাচ্যবিদ্যা গবেষণা বিষয়শ্রেণী:আফ্রিকা গবেষণা বিষয়শ্রেণী:প্রাচ্যবিদ্যা বিষয়শ্রেণী:আফ্রিকান বিদ্যা
বান্ট () হল একটি ভারতীয় সম্প্রদায়, যারা ঐতিহ্যগতভাবে কর্ণাটকের উপকূলীয় জেলা ও কেরালা রাজ্যের কাসারগোদ জেলায় বসবাস করে। বান্টরা মূলত একটি যোদ্ধা শ্রেণীর সম্প্রদায় ছিল  যার আয়ের উৎস ছিল কৃষিভিত্তিক এবং এই অঞ্চলের শিক্ষিত ভদ্রলোক গঠন করেছিল। ব্যবসা-বাণিজ্যেও তারা সক্রিয়। তারা তুলু নাড়ুর অন্তর্গত এবং তাদের মাতৃভাষা হিসেবে টুলু ও কুন্দগনাদা কথা বলে। বান্টরা আজ বিশ্বব্যাপী ১০ লক্ষাধিক জনসংখ্যা নিয়ে একটি বৃহত্তরভাবে নগরীকৃত সম্প্রদায়।   ব্যুৎপত্তি  বান্ট শব্দের অর্থ টুলু ভাষায় শক্তিশালী মানুষ বা যোদ্ধা। বান্টদেরকে ওক্কেলেমে হিসাবেও উল্লেখ করা হয়, যার অর্থ কৃষক বা চাষী এবং তাদের কৃষি উৎসও উল্লেখ করে। ইতিহাস  thumb|কোডিয়াল গুথু পরিবার (আনুমানিক ১৯০০ সালের দিকে)। এই বিশেষ বান্ট পরিবার ভারতের ম্যাঙ্গালোর শহরের জমিদার ছিল  thumb|কুলুর বুডু বাড়ির ইতিহাস রয়েছে দুই শতাধিক বছরেরও বেশি। এটি উত্তর কাসারগোদের প্রধান বাড়ি আমেরিকান নৃবিজ্ঞানী সিলভিয়া ভাতুক বলেছেন যে বান্ট সম্প্রদায় একটি শিথিলভাবে সংজ্ঞায়িত সামাজিক গোষ্ঠী ছিল। জাতি গঠনকারী মাতৃজাতিক জ্ঞাতি গোষ্ঠীগুলি ছিল ভাষাগত, ভৌগোলিক ও অর্থনৈতিকভাবে বৈচিত্র্যময়, যারা তাদের অভিজাত মর্যাদা ও ক্ষমতার দাম্ভিকতায় একত্রিত হয়েছিল। বান্টরা তাদের মাতৃভাষা হিসেবে টুলু ও কন্নড় ভাষায় কথা বলে এবং ঐতিহ্যগতভাবে ধান চাষে নিযুক্ত একটি কৃষিপ্রধান জাতি ছিল। বান্টরা আলিয়াসন্তানা নামক উত্তরাধিকারের একটি মাতৃতান্ত্রিক পদ্ধতি অনুসরণ করে। তাদের ৯৩টি গোত্রের নাম বা উপাধি রয়েছে এবং তারা বাড়ি নামে ৫৩টি মাতৃসূত্রে বিভক্ত। একই বাড়ির সদস্যরা আন্তঃবিবাহ করেনি।   এসডিএল আলাগোদির মতে, বান্টরা "মূলত যোদ্ধা শ্রেণীর অন্তর্গত ছিল। টুলু নাড়ুর সামরিক জাতি হওয়ার কারণে, তারা শাসক প্রধানদের সেবা করেছিল যা তাদের যথেষ্ট সুবিধা নিয়ে এনেছিল এবং তাদের এই অঞ্চলের জমির মালিক ও অভিজাত হওয়ার সুযোগ দিয়েছিল।"  বান্ট গোষ্ঠী দাবি করে যে তারা প্রাচীন আলুপা রাজবংশের বংশোদ্ভূত (প্রায় ২য় শতাব্দী - ১৫ শতাব্দী)। ঐতিহাসিক পি. গুরুরাজা ভাট উল্লেখ করেছেন যে আলুপা রাজপরিবার স্থানীয় বংশোদ্ভূত সম্ভবত বান্ট বর্ণের অন্তর্গত। ইতিহাসবিদ ভাস্কর আনন্দ সালেতোরের মতে আলুপা (আলভা) উপাধিটি আজ পর্যন্ত বান্টদের মধ্যে টিকে আছে। তুলু নাড়ু সংলগ্ন উত্তর কেরালার কিছু শাসক ও সামন্ততান্ত্রিক গোষ্ঠীও সম্ভবত বান্টদের বংশধর ছিল।  তথ্যসূত্র   বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:হিন্দু সমাজ বিষয়শ্রেণী:কর্ণাটকের সামাজিক গোষ্ঠী বিষয়শ্রেণী:হিন্দু জাতিগোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:কেরলের সামাজিক গোষ্ঠী
প্রশ্ন ও সাহায্য  স্বাগতম · টিউটোরিয়াল · বৃত্তান্ত · সহায়িকা · অনুসন্ধান · আলোচনা সভা ·  অতিসাধারণ ভুলগুলো · নতুন নিবন্ধ সৃষ্টি · নিরপেক্ষ দৃষ্টিভঙ্গি টিউটোরিয়াল নীতিমালা ও নির্দেশাবলী  নীতিমালা ও নির্দেশাবলী · নিরপেক্ষ দৃষ্টিভঙ্গি · যাচাইযোগ্যতা · কোন মৌলিক গবেষণা নয় · কপিরাইট · সম্পাদনা নীতি · উইকিপিডিয়া কী নয় · বাংলা বানানের নিয়ম · বাংলা প্রয়োগবিধি · বিদেশী শব্দের বাংলা প্রতিবর্ণীকরণ অবদানকারীর আচরণ  উইকিশিষ্টাচার · ভদ্রতা · লেখকদের যোগাযোগের নিয়মকানুন · সংঘাত নিরসন · কোন ব্যক্তিগত আক্রমণ নয় · ধ্বংসপ্রবণতা  এবং আরও রয়েছে খেলাঘর, যা আপনার সকল প্রকার পরীক্ষা-নিরীক্ষার জন্য উন্মুক্ত।
__NOTOC__ 80px| 80px  অনলাইন এডিটাথনটি পুরো রমজান মাস জুড়ে চলমান ছিল। যেকোনো প্রশ্ন/ জিজ্ঞাসা এখানে করুন।   নিয়মাবলি    এডিটাথনে অংশ নিতে অবশ্যই প্রবেশকৃত (লগ-ইন থাকা) অ্যাকাউন্ট থেকে অনুবাদ করতে হবে, আইপি থেকে সম্পাদিত নিবন্ধ গ্রহণযোগ্য নয়।  নিবন্ধ সম্পূর্ণ অনুবাদ করতে হবে। অসম্পূর্ণ অনুবাদ গৃহীত হবে না।  নতুন নিবন্ধ তৈরি করার সময় কয়েকটি বাক্য অনুবাদ করার পর {{কাজ চলছে/রমজান}} ট্যাগটি যোগ করে নিবন্ধটি প্রকাশ করবেন এবং এরপরই বাকি অনুচ্ছেদগুলো অনুবাদ করবেন।  যা লিখবেন তা যেন বোধগম্য হয়। যান্ত্রিক যেন না হয়, আরেকজন যেন উক্ত লেখা পড়ে অর্থ বুঝতে পারেন।  তালিকার বাইরের ইসলাম সম্পর্কিত কোনও নিবন্ধ অনুবাদ করতে চাইলে এডিটাথনের আলাপ পাতায় বার্তা দিন। উল্লেখ্য, নিবন্ধটি অবশ্যই ৩০০+ শব্দের হতে হবে এবং সম্পূর্ণ অনুবাদ করতে হবে৷   নিবন্ধ তালিকা  উইকিপিডিয়া:অনলাইন এডিটাথন/২০২২/রমজান/নিবন্ধ তালিকা দেখুন।   অংশগ্রহণকারী  এই এডিটাথনে অংশগ্রহণ করতে {{ব্যবহারকারী|আপনার উইকি অ্যাকাউন্টের নাম}} আকারে [ এখানে নাম নথিভুক্ত করুন]।  বিষয়শ্রেণী:রমজান এডিটাথন
বোম্বে আইনসভা ১৯৩৭ সালে ভারতের একটি প্রদেশ বোম্বে প্রেসিডেন্সির আইনসভা হিসাবে অস্তিত্ব লাভ করে। এটি ১৯৬০ সাল পর্যন্ত কাজ করে, যখন মহারাষ্ট্র এবং গুজরাত পৃথক রাজ্য গঠিত হয়।   ইতিহাস  বিধানসভার প্রথম অধিবেশন ১৯ জুলাই ১৯৩৭ সালে পুনের কাউন্সিল হলে অনুষ্ঠিত হয়। উচ্চকক্ষ আইন পরিষদের প্রথম অধিবেশন একদিন পরে ১৯৩৭ সালের ২০ জুলাই অনুষ্ঠিত হয়।  বোম্বে প্রেসিডেন্সি ছিল একটি প্রদেশ, যেটিতে ১৯৩৭ সালে বোম্বে রাজ্য, রেওয়া কাঁথা এজেন্সি, মহীকাণ্ঠা এজেন্সি, পশ্চিম ভারত রাজ্য এজেন্সি, সিন্ধু প্রদেশ এবং অ্যাডেন অন্তর্ভুক্ত ছিল। বোম্বে প্রেসিডেন্সির এখতিয়ারের বাইরে রাখার জন্য এডেনকে ১৯৩৭ সালে আলাদা করে এডেনের একটি পৃথক কলোনি করা হয়।  ১৯৩৭ সালে বোম্বে রাজ্য বিধানসভা নির্বাচন অনুষ্ঠিত হয়। এর আগে, ১৯৩৬ সালে সিন্ধু প্রদেশ বোম্বে প্রেসিডেন্সি থেকে পৃথক হয়ে একটি নতুন প্রদেশ হিসেবে প্রতিষ্ঠিত হয়। সিন্ধু প্রদেশের জন্য আলাদা আইনসভা গঠন করা হয়। ১৯৩৫ সালে ভারত সরকার আইন পাস হয়‌। এর মাধ্যমে কেন্দ্রীয় সরকারের পাশাপাশি প্রাদেশিক সরকার গঠনের ধারণা বাস্তবায়িত হয়। ১৯৩৭ সালে প্রাদেশিক সরকার গঠনের জন্য নির্বাচন অনুষ্ঠিত হয়। সে সময় বিধানসভায় মোট ১৭৫ জন সদস্য ছিল।  বালাসাহেব গঙ্গাধর খের বোম্বে প্রেসিডেন্সির প্রধানমন্ত্রী হন। কিন্তু ১৯৩৯ সালে স্বাধীনতা সংগ্রামের অংশ হিসেবে ব্রিটিশ ভারতের প্রদেশে সব কংগ্রেস মন্ত্রিসভা পদত্যাগ করে। এরপর বোম্বেকে গভর্নর শাসনের অধীনে রাখা হয়। ১৯৪৬ সালে আবার নির্বাচন অনুষ্ঠিত হয়। এবারও কংগ্রেস বিজয়ী হয় এবং বালাসাহেব খেরের নেতৃত্বে সরকার গঠন করে। তিনি ভারতের স্বাধীনতার পরও ১৯৫২ সাল পর্যন্ত মুখ্যমন্ত্রী হিসেবে দায়িত্বে ছিলেন। বোম্বে বিধানসভার আসনের দল ভিত্তিক বিভাজন: ১৯৩৭ থেকে ১৯৪২ সাল পর্যন্ত, বিআর আম্বেদকর বোম্বে বিধানসভায় বিরোধী দলের নেতা হিসেবে দায়িত্ব পালন করেন।    ১৯৩৭ সালে বিভিন্ন রাজনৈতিক দলের দখলে থাকা আসন  মোট আসন সংখ্যা : ১৭৫ দল আসন ভারতীয় জাতীয় কংগ্রেস ৮৮ স্বতন্ত্র ৩২ মুসলিম লীগ ২০ স্বাধীন লেবার পার্টি ১১ ইউরোপীয়, অ্যাংলো-ইন্ডিয়ান এবং ভারতীয় খ্রিস্টান ৮ অ-ব্রাহ্মণ ৮ গণতান্ত্রিক স্বরাজ্য পার্টি ৫ কৃষক পার্টি ২ মোট ১৭৫ সূত্র: শোয়ার্টজবার্গ অ্যাটলাস    স্বাধীনতার পর  ১৯৪৭ সালে ভারতের স্বাধীনতার পর, ১৯৪৬ সালে নির্বাচিত বোম্বাই বিধানসভা ১৯৫১ সালের নির্বাচন পর্যন্ত ভারতের বোম্বাই রাজ্যের একটি অংশ হিসাবে কাজ করতে থাকে।  পরবর্তীতে ১৯৫৭ সালে বোম্বে বিধানসভার নির্বাচন অনুষ্ঠিত হয়।  ১৯৬০ সালে মহারাষ্ট্র এবং গুজরাত রাজ্যগুলি সৃষ্টি হয়। নতুন রাজ্যে মহারাষ্ট্র বিধানসভা এবং গুজরাত বিধানসভা গঠিত হয় এবং বোম্বে বিধানসভা ভেঙে দেওয়া হয়।   আরও দেখুন    বোম্বে আইন পরিষদ  মহারাষ্ট্র বিধানসভা  গুজরাত বিধানসভা   তথ্যসূত্র   বিষয়শ্রেণী:বোম্বে প্রেসিডেন্সি বিষয়শ্রেণী:ভারতের ঐতিহাসিক রাজ্য আইনসভা বিষয়শ্রেণী:১৯৬০-এ ভারতে বিলুপ্ত বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত বিষয়শ্রেণী:ভারতের রাজ্য বিধানসভা বিষয়শ্রেণী:বিলুপ্ত নিম্নকক্ষ বিষয়শ্রেণী:ব্রিটিশ ভারতের আইনসভা বিষয়শ্রেণী:বোম্বে রাজ্য
সিনথিয়া জেন উইলিয়ামস (; জন্ম: ২২ আগস্ট ১৯৪৭) হলেন একজন মার্কিন অভিনেত্রী। তিনি টেলিভিশন সিটকম লাভের্ন অ্যান্ড শার্লি (১৯৭৬-১৯৮২)-এ অভিনয়ের জন্য সর্বাধিক পরিচিত। তিনি আমেরিকান গ্রাফিটি (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।  প্রারম্ভিক জীবন উইলিয়ামস ১৯৪৭ সালের ২২শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার মাতা ফ্রাসেস্কা এবং পিতা বিচার্ড উইলিয়ামস। তার যখন ১ বছর বয়স, তখন তারা সপরিবারে টেক্সাসের ডালাসে চলে যান এবং যখন ১০ বছর বয়স তখন ক্যালিফোর্নিয়ার সান ফার্নান্দো ভ্যালিতে ফিরে আসেন।  কর্মজীবন কলেজে পড়াশোনা শেষ করার পর তিনি কয়েকটি জাতীয় বিজ্ঞাপনচিত্রে কাজের মধ্য দিয়ে তার পেশাদার কর্মজীবন শুরু করেন, তন্মধ্যে উল্লেখযোগ্য হল ফস্টার গ্র্যান্ট রোদ চশমা এবং টিডব্লিউএ। তার শুরুর দিকের টেলিভিশন নাটকসমূহ হল রুম টু টুয়েন্টি টু, ন্যানি অ্যান্ড দ্য প্রফেসর, এবং লাভ, আমেরিকান স্টাইল।  দি অ্যাক্টরস স্টুডিও ওয়েস্টে তার অভিনয় দক্ষতা ঝালাই করার পর তিনি কয়েকটি চলচ্চিত্রে গুরুত্বপূর্ণ চরিত্রে কাজ করেন, তন্মধ্যে রয়েছে জর্জ কিউকারের ট্রাভেলস উইথ মাই আন্ট (১৯৭২), জর্জ লুকাসের আমেরিকান গ্রাফিটি (১৯৭৩) চলচ্চিত্রে রন হাওয়ার্ডের চরিত্রের প্রেমিকা, এবং ফ্রান্সিস ফোর্ড কোপলার দ্য কনভারসেশন (১৯৭৪)। আমেরিকান গ্রাফিটি ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারে মনোনীত হন। তিনি লুকাসের পরবর্তী কাজ স্টার ওয়ার্স-এর জন্য অডিশন দেন, কিন্তু প্রিন্সেস লেইয়া চরিত্রের জন্য তার স্থলে ক্যারি ফিশার নির্বাচিত হয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৪৭-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:২০২৩-এ মৃত্যু বিষয়শ্রেণী:মার্কিন রোমান ক্যাথলিক বিষয়শ্রেণী:মার্কিন কণ্ঠাভিনেত্রী
রেসপিরোমিটার হল একটি যন্ত্র যা কোনো জীবের  - শ্বসন হার পরিমাপ করতে ব্যবহৃত হয়। এটি অক্সিজেন এবং/অথবা কার্বন ডাই অক্সাইডের বিনিময় হার মাপার মাধ্যমে শ্বসন প্রক্রিয়া বিশ্লেষণ করে। এই যন্ত্রের সাহায্যে বয়স, রাসায়নিক পদার্থ বা অন্যান্য উপাদান কীভাবে শ্বসন হারকে প্রভাবিত করে তা গবেষণা করা যায়। রেসপিরোমিটারগুলি সম্পূর্ণ প্রাণী বা উদ্ভিদের স্তরে বা কোষীয় স্তরে শ্বসন পরিমাপ করার জন্য নকশা করা হয়েছে। পুরো প্রাণী নিয়ে গবেষণাকে বলা হয় হোল অ্যানিমাল রেসপিরোমেট্রি, আর কোষ বা মাইটোকন্ড্রিয়া নিয়ে গবেষণাকে বলা হয় সেলুলার বা মাইটোকন্ড্রিয়াল রেসপিরোমেট্রি।   তথ্যসূত্র  বিষয়শ্রেণী:শ্বসন
alt=Creator of the Haematogenous Reproduction Theory.|থাম্ব| এরিস্টটল প্রজনন ওষুধ হল পুরুষ ও মহিলা প্রজনন ব্যবস্থা সম্পর্কিত ঔষধের একটি শাখা। এটি বিভিন্ন ধরনের প্রজনন পরিস্থিতি, তাদের প্রতিরোধ এবং মূল্যায়ন, সেইসাথে তাদের পরবর্তী চিকিত্সা ও পূর্বাভাস অন্তর্ভুক্ত করে।  প্রজনন ওষুধ কৃত্রিম প্রজনন কৌশল (এআরটিএস) বিকাশের অনুমতি দিয়েছে যা মানুষের বন্ধ্যাত্ব কাটিয়ে উঠতে অগ্রগতির অনুমতি দেয়, সেইসাথে কৃষি ও বন্যপ্রাণী সংরক্ষণে ব্যবহৃত হচ্ছে। এআরটি-এর কিছু উদাহরণের মধ্যে রয়েছে ইন ভিট্রো ফার্টিলাইজেশন, কৃত্রিম গর্ভধারণ (এআই) এবং ভ্রূণ স্থানান্তর, সেইসাথে জিনোম রিসোর্স ব্যাঙ্কিং।   ইতিহাস  প্রজনন ওষুধের অধ্যয়ন অ্যারিস্টটলের সময়কালের বলে মনে করা হয়, যেখানে তিনি "হেমাটোজেনাস প্রজনন তত্ত্ব" নিয়ে এসেছিলেন।  যাইহোক, প্রমাণ-ভিত্তিক প্রজনন ওষুধ ১৯৭০-এর দশকে খুঁজে পাওয়া যায়।  সেই থেকে, প্রজনন ওষুধের অনেক মাইলফলক রয়েছে, যার মধ্যে রয়েছে লুইস ব্রাউনের জন্ম, ১৯৭৮ সালে ইন ভিট্রো ফার্টিলাইজেশন-এর মাধ্যমে গর্ভধারণ করা প্রথম শিশু  তা সত্ত্বেও, ১৯৮৯ সাল পর্যন্ত এটি একটি ক্লিনিকাল ডিসিপ্লিনে পরিণত হয়নি যে পদ্ধতিগত পর্যালোচনা এবং কোচরান সংগ্রহের বিকাশে ইয়ান চালমারদের কাজের জন্য ধন্যবাদ।    ব্যাপ্তি  প্রজনন ওষুধ যৌন শিক্ষা, বয়ঃসন্ধি, পরিবার পরিকল্পনা, জন্মনিয়ন্ত্রণ, বন্ধ্যাত্ব, প্রজনন সিস্টেমের রোগ (যৌন সংক্রামিত রোগ সহ) এবং যৌন কর্মহীনতার বিষয়গুলিকে সম্বোধন করে।  মহিলাদের ক্ষেত্রে, প্রজনন ওষুধ ঋতুস্রাব, ডিম্বস্ফোটন, গর্ভাবস্থা এবং রজোনিবৃত্তি, সেইসাথে স্ত্রীরোগ সংক্রান্ত ব্যাধিগুলিও কভার করে যা উর্বরতাকে প্রভাবিত করে।   এই ক্ষেত্রটি প্রধানত প্রজনন এন্ডোক্রিনোলজি এবং বন্ধ্যাত্ব, যৌন চিকিৎসা এবং এন্ড্রোলজির সাথে সহযোগিতা করে এবং সমাপতিত করে, তবে গাইনোকোলজি, প্রসূতিবিদ্যা, ইউরোলজি, জিনিটোরিনারি মেডিসিন, মেডিক্যাল এন্ডোক্রিনোলজি, পেডিয়াট্রিক এন্ডোক্রিনোলজি, জেনেটিক্স এবং সাইকিয়াট্রির সাথে কিছুটা হলেও।   তথ্যসূত্র    সাহিত্য    লিপশুল্টজ এলআই, খেরা এম, আটওয়াল ডিটি। ইউরোলজি এবং প্রাথমিক যত্ন অনুশীলনকারী। ফিলাডেলফিয়া: এলসেভিয়ার, 2008।  নাওমি ফেফার: স্টর্ক অ্যান্ড দ্য সিরিঞ্জ: এ পলিটিক্যাল হিস্ট্রি অফ রিপ্রোডাক্টিভ মেডিসিন (নারীবাদী দৃষ্টিকোণ) পলিটি প্রেস 1993,  স্পেরফ এল, গ্লাস আরএইচ, কেস এনজি। ক্লিনিকাল গাইনোকোলজিক এন্ডোক্রিনোলজি এবং বন্ধ্যাত্ব। পঞ্চম সংস্করণ। উইলিয়ামস এবং উইলকিন্স, বাল্টিমোর এমডি, 1994  বিষয়শ্রেণী:প্রজনন উর্বরতার ঔষধ বিষয়শ্রেণী:অন্তঃক্ষরা গ্রন্থিবিজ্ঞান বিষয়শ্রেণী:পুংরোগবিজ্ঞান বিষয়শ্রেণী:স্ত্রীরোগ ও প্রসূতিবিজ্ঞান
: displays an external link to chess player's FIDE ratings history (1971–2001) at OlimpBase.org. It is intended for use in the external links section of an article.   Usage   Unnamed parameters  {{ | ID }}  {{ | ID | NAME }}   Named parameters  {{ | id= ID }}  {{ | id= ID | name= NAME }}   Using Wikidata property  {{}}  {{ | name= NAME }}   Examples    Unnamed parameters   Usage  {{ | Beliavsky,%20Alexander%20G. | Alexander G. Beliavsky }}   Output     URL in template  https://www.olimpbase.org/Elo/player/.html   Other URLs using same ID  https://www.olimpbase.org/~sennari/Elo/player/.html  http://www.bartelski.pl/olimpbase/Elo/player/.html  http://cluster003.ovh.net/~bartelsk/olimpbase/Elo/player/.html (dead link)   Named parameters   Usage  {{ |id= Polgar,%20Judit |name= Judit Polgar }}   Output     URL in template  https://www.olimpbase.org/Elo/player/.html   Other URLs using same ID  https://www.olimpbase.org/~sennari/Elo/player/.html  http://www.bartelski.pl/olimpbase/Elo/player/.html  http://cluster003.ovh.net/~bartelsk/olimpbase/Elo/player/.html (dead link)   No parameters   Usage  {{}}   Output     TemplateData    See also    for a chess player's FIDE ratings history (2000–present; link not available for deceased players)   for players who have competed in a Chess Olympiad open event   for players who have competed in a Chess Olympiad women's event
থাম্ব|বরফের প্যাকসহ তাপীয় নিরোধক ব্যাগ  থাম্ব|তাপীয় ব্যাগের একটি উদাহরণ  থাম্ব|তাপীয় ব্যাগের একটি উদাহরণ  তাপীয় থলে বা তাপ নিরোধক থলে বা থার্মাল ব্যাগ হলো একধরনের তাপীয়ভাবে নিরোধক থলে বা ব্যাগ যা বহনযোগ্য এবং সাধারণত তাপ নিরোধক উপাদান দিয়ে তৈরি হয় এবং কখনও কখনও এর সাথে শীতলকরণকারী জেল ব্যবহৃত হয়। এটি এর ভেতরে রাখা ঠান্ডা জিনিসকে ঠান্ডা এবং গরম জিনিসকে গরম রাখতে অর্থাৎ তাপমাত্রা বজায় রাখতে ব্যবহৃত হয়।  নিরোধক থলে বহু বছর ধরে শিল্প, চিকিৎসা/ঔষধি ব্যবহারে, খাবার সরবরাহ, লাঞ্চ ব্যাগ ইত্যাদিতে ব্যবহৃত হয়ে আসছে। বিভিন্ন নকশার এই থলেগুলো পাওয়া যায়।   কেনাকাটার ব্যাগ  বাণিজ্যিক তাপীয় কেনাকাটার থলে যা তাপমাত্রা সংবেদনশীল জিনিসপত্র শীতল সরবরাহ শৃঙ্খল ভঙ্গ না করে বাসায় নিয়ে যাওয়ার জন্য ব্যবহৃত হয়। প্রথম ইউরোপে ১৯৮০ এর দশকের মাঝামাঝি সময়ে মুদি দোকান ও অন্যান্য দোকানে চালু হয়। পিৎজা গরম রাখার জন্য তাপীয় থলে ১৯৮৩ সালে ইনগ্রিড কোসার আবিষ্কার করেন এবং বর্তমানে এটি বহুল ব্যবহৃত। শীতলীকরণ বাক্স একই ধারণার একটি উপকরণ হলেও এটি সাধারণত বড় আকারের হয় এবং শক্ত বাক্সের মতো হয়।   চিকিৎসায় ব্যবহার   ঔষধি তাপীয় থলে তৈরি করা হয় তাপমাত্রা সংবেদনশীল ওষুধ পরিবহনের জন্য। যাতে সেগুলোকে ক্ষতিকারক তাপমাত্রা, ধাক্কা ও আলো থেকে রক্ষা করা যায়। অনেক ভ্যাকসিন হলো সংবেদনশীল জৈব পদার্থ, যা জমে গেলে, অতিরিক্ত গরম হয়ে গেলে অথবা উজ্জ্বল আলোতে পড়লে আংশিক বা সম্পূর্ণ কার্যকারিতা হারাতে পারে। এই ধরনের ভ্যাকসিন অবশ্যই নির্দিষ্ট তাপমাত্রা সীমার মধ্যে রাখতে হয়, সাধারণত , উৎপাদন থেকে ব্যবহার পর্যন্ত। বিশ্ব স্বাস্থ্য সংস্থার মতে অন্তত ৭% তাপমাত্রা সংবেদনশীল চিকিৎসা পণ্য পরিবহনের সময় উল্লেখযোগ্য কার্যক্ষমতা হারায়।   উপকরণ   তাপীয় থলে সাধারণত নিম্নলিখিত উপকরণের বিভিন্ন পরিমাণে তৈরি করা হয়:   PET film (biaxially oriented) (মাইলার ইত্যাদি)  স্টাইরোফোম  কাপড়  ননউভেন  পলিথিন  পলিউরেথেন  পলিপ্রপিলিন  জেল প্যাক   তথ্যসূত্র
মৃদুলা আহমেদ রেসি হলেন একজন বাংলাদেশি অভিনেত্রী, ব্যবসায়ী ও উপস্থাপিকা।  জীবনী রেসি ২০০৩ সালে গোয়ালিনী বিনোদন বিচিত্রা প্রতিযোগিতায় বিজয়ী হয়েছিলেন। সে বছর জল পড়ে পাতা নড়ে শিরোনামের একটি টিভি নাটকে অভিনয় করেছিলেন তিনি। ২০০৪ সালে নীল আঁচল শিরোনামের একটি চলচ্চিত্রের মাধ্যমে বড়পর্দায় অভিষেক ঘটে তার।  ২০১৮ সালে আমার ছবি আমার গান শিরোনামের একটি অনুষ্ঠান উপস্থাপনা করেছিলেন রেসি। এছাড়া ২০১৮ সালের ৩ জুন তিনি "রেসি হেয়ার অ্যান্ড বিউটি সেলুন" এর মাধ্যমে ব্যবসায়ী হিসেবে আত্মপ্রকাশ করেন।  ২০১২ সালের ২২শে জুন পান্থ শাহরিয়ারের  সাথে বিবাহবন্ধনে আবদ্ধ হন রেসি। তাদের দুইটি কন্যাসন্তান আছে।  নির্বাচিত চলচ্চিত্র তালিকা  নীল আঁচল (২০০৪)  কপাল (২০০৭)  এরই নাম ভালোবাসা (২০০৮)   অবুঝ শিশু (২০০৮)   আমার জান আমার প্রাণ (২০০৮)  গুরু ভাই (২০০৯)  রাস্তার ছেলে (২০০৯)   মন দিয়েছি তোমাকে (২০০৯)  সাহেব নামে গোলাম (২০০৯)   কাজের মানুষ (২০০৯)  মায়ের জন্য মরতে পারি (২০১০)  আমার বুকের মধ্যিখানে (২০১০)     ৫ টাকার প্রেম (২০১০)   রিকশাওয়ালার ছেলে (২০১০)  চেহারা: ভন্ড ২ (২০১০)    এক জবান (২০১০)  মায়ের চোখ (২০১০)  আমার স্বপ্ন আমার সংসার (২০১০)  বাপ বড় না শ্বশুর বড় (২০১০)  গরীবের ভাই (২০১১)   ছোট্ট সংসার (২০১১)  আমার পৃথিবী তুমি (২০১১)  বাজারের কুলি (২০১২)  আই লাভ ইউ (২০১২)  স্বামী ভাগ্য (২০১২)  মানিক রতন দুই ভাই (২০১২)  শূন্য'' (২০১৭)  তথ্যসূত্র  বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন উপস্থাপিকা বিষয়শ্রেণী:জীবিত ব্যক্তি বিষয়শ্রেণী:বাংলাদেশী ব্যবসায়ী বিষয়শ্রেণী:১৯৮৭-এ জন্ম